Brytyjsko Kolōmbijo (ynglicko godka: "British Columbia" /bɹɪ.tɪʃ kə.lʌm.bi.ə/), BC (francusko godka: "la Colombie-Britannique") je prowincyjo we Kanadzie, kero leży na zachodzie uōnygo państwa. Do kanadyjskij kōnfederacyje wziyli ja jako szōsto. Stolica Brytyjskij Kolōmbije je Victoria a ji nojwiynksze miasto je Vancouver. We prowincyji pōmiyszkuje 4 381 603 ludzi, zaś ji wiyrch je 944 735 km². Brytyjsko Kolōmbijo leży wele Pokojnygo Ôceana. Granica mo ôd pōłnoce ze Alaskōm, kero je stanym USA a tyż ze inkszymi prowincyjōma Kanady - Jukōnym a Pōłnocno-Zachodnimi Terytoryjōma. Ôde wschodu granica mo ze prowincyjōm Alberta a ôd połednio ze amerikańskymi stanōma Washington, Idaho a Montana. Teroźne granice Brytyjskij Kolōmbije ustanowiyli we 1846, kedy podpisali ôregōńsko umołwa.